མགོ་བོའི་གཞོགས་ཕྱེད་ན་བའི་ནད་པ་མང་ཆེ་བས་ན་བའི་སྐབས་སུ་གསོ་བཅོས་བྱེད་པ་དང་ན་ཟུག་བཞག་རྗེས་ཁ་ཡ་བྱེད་ཀྱིན་མེད་པའམ་ཡང་ན་ན་ཟུག་ཆེ་བའི་སྐབས་སུ་ན་ཟུག་གཅོག་བྱེད་ཀྱི་སྨན་འཐུང་བཞིན་པ་ཚང་མས་གསོ་བཅོས་ཀྱི་གོ་སྐབས་ལེགས་པོ་འཆོར་དུ་འཇུག་བཞིན་ཡོད།མིག་སྔར་ནུབ་ལུགས་གསོ་རིག་གིས་མགོ་བོའི་གཞོགས་ཕྱེད་ན་བར་སྨན་རྫས་ལ་བརྟེན་བཞིན་ཡོད་དེ།དཔེར་ན་ཟུག་འཇོམས་སྨན་དང་ལྷོད་འཇགས་སྨན་གཙོར་འཛིན་བཞིན་ཡོད།དེ་ལྟར་གསོ་བཅོས་བྱས་ན་ན་ཟུག་དེ་མ་ཐག་མེད་པར་གཏོང་ཐུབ་མོད།དེར་ཞོར་སྐྱོན་ཆེ་བར་མ་ཟད་གསོ་བཅོས་ཀྱི་གོ་སྐབས་ལེགས་པོ་འཆོར་དུ་འཇུག་སྲིད།དེ་བས་སྨན་རྫས་ཀྱིས་གསོ་བཅོས་བྱེད་སྐབས་དེའི་ཞོར་སྐྱོན་དང་འཛེམ་བྱའི་སྐོར་ལ་ལྷག་ཏུ་མཉམ་འཇོག་དགོས་ཏེ།དཔེར་ན་མགོ་བོའི་གཞོགས་ཕྱེད་ན་བའི་ནད་པ་དེར་ད་དུང་འཇུ་ལམ་ནས་ཁྲག་བརྡོལ་མྱོང་བའི་གནས་ཚུལ་ཡོད་ཚེ།སྨན་རྫས་ཨ་སི་ཕི་ལེནདངཔུའུ་ལུའུ་ཧྥུནསོགས་འཇུ་ལམ་ལ་གནོད་པའི་སྨན་རྫས་གཏན་ནས་འཐུང་མི་རུང་།